ส่วนที่ 1

ข้อมูลสรุป (Executive Summary)

บริษัท อินเตอร์ลิ้งค์ คอมมิวนิเคชั่น จำกัด (มหาชน) (เดิมชื่อบริษัท อินเตอร์ลิ้งค์ คอมมิวนิเคชั่น
(ประเทศไทย) จำกัด จดทะเบียนจัดตั้งบริษัทเมื่อวันที่ 9 มีนาคม 2538 ด้วยทุนจดทะเบียน 10
ล้านบาท โดยรับโอนธุรกิจแผนก Network Cabling System และสิทธิ์การเป็นผู้จำหน่าย (
Distributor ) สินค้าข่ายสายสัญญาณคอมพิวเตอร์และสื่อสารโทรคมนาคมยี่ห้อ AMP
และสินค้าคงคลังทั้งหมดจาก บริษัท อินเตอร์เนชั่นแนล ( 1987 ) จำกัด เมื่อเดือนมีนาคม 2538
เพื่อมุ่งเน้นธุรกิจระบบและอุปกรณ์สายสัญญาณและสามารถรุกตลาดที่มีอัตราการเจริญเติบโตที่สูงได้อย่างรวดเร็ว
โดยนับเป็นบริษัทแรกที่นำเทคโนโลยีด้านสายสัญญาณชนิด UTP (Unshield Twisted Pair )
มาเผยแพร่จนปัจจุบันเป็นที่แพร่หลายกันโดยทั่วไป
ต่อมาเมื่อตลาดระบบข่ายสายสัญญาณคอมพิวเตอร์เทคโนโลยีสารสนเทศและการสื่อสารมีขนาดเพิ่มมากขึ้นทำให้บริษัทเพิ่มประเภทและยี่ห้อสินค้าที่ขายเพื่อครอบคลุมธุรกิจข่ายสายสัญญาณอย่างครบวงจรและพัฒนาออกแบบตู้ใส่อุปกรณ์คอมพิวเตอร์และสื่อสารโทรคมนาคม
( Rack Cabinet ) ส่งออกขายต่างประเทศ ภายใต้ลิขสิทธิ์ของบริษัทในชื่อ 19” GERMANY
EXPORT RACT” โดยปัจจุบันบริษัทมีลูกค้าอยู่ทั่วประเทศ ทั้งบริษัทผู้ค้าคอมพิวเตอร์ผู้รับเหมาติดตั้ง
ธนาคาร หน่วยงานรัฐบาล รวมแล้วกว่า 4,000 ราย

บริษัทฯแปรสภาพเป็นบริษัทมหาชนเมื่อวันที่ 18 มีนาคม 2547 และเพิ่มทุนจดทะเบียนเป็น 80
ล้านบาท โดยปัจจุบันบริษัทประกอบธุรกิจที่เกี่ยวข้องกับธุรกิจเทคโนโลยีสารสนเทศและการสื่อสาร (
ICT : Information and Communication Technology )
โดยมุ่งเน้นในธุรกิจข่ายสายสัญญาณคอมพิวเตอร์และสื่อสารโทรคมนาคม
สินค้าที่บริษัทเป็นผู้แทนจำหน่าย ได้แก่สินค้า ยี่ห้อ LINK , AMP, KRONE, INTERLINK , 19 “
GERMANY EXPORT RACK และ 19 “ THE BEST QUALITY RACK
โดยจัดจำหน่ายทั้งส่งและปลีกให้ลูกค้าทั้งภาคเอกชนรัฐบาลและรัฐวิสาหกิจ
บริษัทยังได้ขยายธุรกิจเพื่อรองรับการเติบโตของอุตสาหกรรมเทคโนโลยีสารสนเทศและการสื่อสารโทรคมนาคม
เพื่อก้าวไปสู่บริษัทแนวหน้าในธุรกิจ ICT
โดยปรับโครงสร้างขยายธุรกิจของบริษัทเพื่อสามารถรองรับธุรกิจที่กำลังเติบโตเป็น 3 ธุรกิจ ดังนี้

-   ธุรกิจจัดจำหน่าย เป็นธุรกิจหลักของบริษัท โดยบริษัทเป็นตัวแทนจัดจำหน่าย ( Distributor
    ) และนำเข้า ( Importer ) สินค้าอุปกรณ์ข่ายสายสัญญาณคอมพิวเตอร์
    เทคโนโลยีสารสนเทศ และการสื่อสาร ( Cabling )
    โดยเน้นสินค้าที่เกี่ยวข้องด้านข่ายสายทุกชนิด
    และในปัจจุบันบริษัทมีส่วนแบ่งการตลาดในประเทศไทยมากที่สุด

-   ธุรกิจวิศวกรรม ได้แก่การรับเหมาออกแบบและติดตั้งระบบข่ายสายสัญญาณ ( Cabling
    System ) ระบบเครือข่าย ( Networking System )
    สำหรับคอมพิวเตอร์และสื่อสารโทรคมนาคมที่ใหญ่ที่สุดในประเทศไทย
    ดังจะเห็นได้จากการได้รับว่าจ้างจากโครงการขนาดใหญ่ ทั้งภาครัฐและเอกชน เช่น
    สนามบินสุวรรณภูมิ อาคารอัจฉริยะของ บริษัท ยูไนเต็ด คอมมิวนิเคชั่น จำกัด (มหาชน)
    เป็นต้น

-   ธุรกิจ Solution Provider บริษัทเริ่มธุรกิจ Solution Provider ในปี 2547
    โดยเป็นการให้บริการปรึกษาและรวบรวมระบบคอมพิวเตอร์
    สารสนเทศและการสื่อสารแบบครงวงจรโดยเน้นการรับเหมาประมูลงานของภาครัฐบาลและรัฐวิสาหกิจเป็นหลัก
    ซึ่งบริษัทประสพความสำเร็จได้รับการคัดเลือกจากกรมศุลกากรให้เป็นผู้ผลิตบัตร Smart Card
    ให้แก่ผู้นำเข้าและส่งออก อีกทั้งยังมีโครงการที่กำลังอยู่ในระหว่างดำเนินการอีกมากมาย

บริษัท อินเตอร์ลิ้งค์ คอมมิวนิเคชั่น จำกัด (มหาชน)
มิได้หยุดนิ่งในการพัฒนาองค์กรเพื่อรักษาความเป็นอันดับหนึ่งในธุรกิจ Cabilng
และก้าวสู่ความเป็นผู้นำในธุรกิจ ICT
ดังจะเห็นได้จากการที่บริษัทฯได้รับการรับรองระบบบริหารคุณภาพ มอก. /ISO 9001 ในปี 2546
และจากการดำเนินธุรกิจอย่างมีคุณธรรมและจรรยาบรรณกับลูกค้าด้วยดีเสมอมา
ทำให้บริษัทได้รับรางวัลดีเด่นด้านจรรยาบรรณ จากหอการค้าไทย
และสภาหอการค้าแห่งประเทศไทย ประจำปี 2546